钦定古今图书集成/明伦汇编/闺媛典/第374卷 > 《雀钗赋》晋·夏侯湛
## 钦定古今图书集成/明伦汇编/闺媛典/第374卷 > 《雀钗赋》晋·夏侯湛

览嘉艺之机巧，特精思于雀钗。收泉珍于八极，纳瓌
异以表奇，布太阳而拟法，妙团团而应规。于是妍姿
英妙之徒，相与竞嬖飞宠，并修敕理褂襟，整服饰。黛
元眉之琰琰，收红颜而发色。流盼闲步，轻袂翼翼，恃
艳以相邈，常逍遥而侍侧。昔先王兴道立教，崇冲
让以致贤，不留志于华好。